Júlíana Sara Gunnarsdóttir leikkona og útvarpskona og Andri Jóhannesson þyrluflugmaður og hljóðmaður hafa fundið ástina saman . Júlíana Sara sló í gegn í gamanþáttunum Þær tvær og Venjulegt fólk ásamt Völu Kristínu Eiríksdóttur . Júlíana Sara er einnig Kjartani Atla Kjartanssyni og Rikka G. til halds og trausts fimmtudaga og föstudaga í útvarpsþættinum Brennslan á FM 957 . Andri er flugmaður hjá Landhelgisgæslunni , auk þess að starfa sem hljóðmaður í Bæjarbíói og leika af og til í auglýsingum . Andri var í viðtali við Séð og Heyrt árið 2016 , en þá hafði hann nýlega leikið sem flugmaður í auglýsingu sem tekin var upp hér á landi fyrir flugfélag í Asíu . Auglýsingin var sýnd um alla Asíu og áætlaði Andri að um 2 milljarðar manna muni sjá hana .